Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 107/13/2202	Galanta, 6.7.2015
EEČ : 2-17-164-2015

U Z N E S E N I E

Trestná vec:	obvinený XXXXX  
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.11.2013, spisová značka 2 Pv 107/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako štatutárny zástupca podnikateľského subjektu XXXXX XXXXX, IČO: XXXXX, so sídlom XXXXXXXXXX neodviedol na účet XXXXX XXXXX v lehotách splatností poistné na nemocenské poistenie, starobné poistenie a starobné dôchodkové poistenie, invalidné poistenie a poistenie v nezamestnanosti za obdobie november 2010 až november 2012 v celkovej čiastke 1.195,17 EUR, ktoré zrazil z miezd zamestnancov, a zároveň za obdobie mesiacov september 2011 až november 2012 nezaplatil ani poistné za zamestnávateľa v celkovej čiastke 2.856,13 EUR, teda páchateľ zadržal a neodviedol splatné poistné na sociálne poistenie, ktoré zrazil podľa zákona, a zároveň vo väčšom rozsahu nezaplatil splatné poistné na sociálne poistenie.

Uznesením prokurátora Okresnej prokuratúry XXXXX zo dňa 9.11.2013, spisová značka 2 Pv 107/13/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátorky Okresnej prokuratúry v Galante č. 2Pv 107/13-6 zo dňa 29.10.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin neodvedenie dane a poistného podľa  § 277 ods. 1) Trestného zákona a prečin nezaplatenia dane a poistného podľa § 278 ods. 1 Trestného zákona.
   
	Uznesenie nadobudlo právoplatnosť dňa 09.11.2013. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  osemnásť mesiacov, počas ktorej mu bola uložená povinnosť uhradiť dlh XXXXX XXXXX vo výške 3 851,30 Eur. Skúšobná doba obvinenému uplynula dňa 09.05. 2015.

	Vzhľadom k tomu, že obvinený v skúšobnej dobe uhradil dlh XXXXX v plnej výške, viedol riadny život, súdom ani iným orgánom trestaný nebol a v súčasnosti sa proti nemu nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka